Bijuterii dedicate consolei Xbox. Cel mai scump produs costă 10.000 de dolari.
Microsoft a pornit un parteneriat cu producătorul de bijuterii King Ice. Cel mai scump produs costă 10.000 de dolari, un medalion din aur și diamante. Xbox X a fost lansat în urmă cu o săptămână, însă stocul s-a epuizat rapid.
Celebrul producător King Ice a pornit un parteneriat cu Microsoft după lansarea consolei Xbox X. Au fost create bijuterii de lux din aur și diamante.De la un inel în formă de sferă care costă 60 de dolari, până la un medalion din aur de 14 karate care costă 10 mii de dolari.Cât 20 de console sau o mașină. Pe site-ul producătorului se pot găsi și brățări sau alte tipuri de medalioane dedicate consolei Xbox.Lansată pe 12 noiembrie, consola Xbox X este deja foarte greu de găsit chiar și online. La fel s-a întâmplat și cu rivala Playstation 5. Stocul s-a epuizat în timp record.